open-index/open-wikipedia-markdown huggingface dataset:
אורה שיינרמן

**אורה שיינרמן-אלוני** (נולדה ב-3 במאי 1946) היא מתמטיקאית, מחברת ספרי לימוד ואשת עסקים ישראלית. ייסדה וניהלה את רשת בתי הספר ״מכון שחר״ ואת מכללת רעננה.

## קורות חיים
שיינרמן נולדה בחולון, ולמדה בתיכון קוגל בעיר. בצבא שירתה בחיל האוויר הישראלי. בוגרת הפקולטה למתמטיקה וסטטיסטיקה באוניברסיטת ת"א.
היא החלה את דרכה כמורה למתמטיקה ברשת החינוך אנקורי, בבית הספר "משלב" (יחד עם מחברי ספרי לימוד נוספים בני דורה, ביניהם יואל גבע ואהרון אספיס) וב"תיכון רוטברג" ברמת השרון.

ב-1976 הקימה את רשת בתי הספר ״מכון שחר״, שהציעה קורסי הכנה לפסיכומטרי ולבגרות בכל המקצועות. הרשת מנתה כ-30 סניפים בכל רחבי הארץ והכינה כ-30 אלף תלמידים לבחינות בגרות ולבחינה הפסיכומטרית.
לאורך תקופת פעילותה של הרשת, שיינרמן כתבה ספרי לימוד רבים, ביניהם: אלגברה וגאומטריה ל-3 יחידות לימוד, סטטיסטיקה והסתברות, הכנה לבחינה הפסיכומטרית (3 ספרים), ועוד.

ב-1998 רכשה את רשת גני הילדים ״גן וגם״, שבשיאה החזיקה 14 גני ילדים פרטיים באזור המרכז.

ב-2002, לאחר שעסקיה נקלעו לקשיים, הוכרזה כפושטת רגל והעסקים שברשותה נסגרו. היא הורשעה בעבירות על חוק פשיטת רגל ונדונה לעונש של חצי שנת מאסר שהומר בעבודות שירות ולקנס של 50.000 ש"ח.

ב-2012, החלה שיינרמן לפתח קורסים וחומרי לימוד לבתי ספר יסודיים. ערכת לימוד לוח הכפל שפיתחה, המבוססת על שיטה חדשה פרי יצירתה, שימשה אלפי תלמידים במסגרת הלימודים בכיתה ובבית.
בין הספרים הנוספים שכתבה: שטחים והיקפים, מילון מתמטי לילדים וסיכומון מתמטיקה לכיתות ד', ה', ו'.
הספרים, החוברות וערכות הלימוד משווקים על ידי ״כפל ערכות חינוכיות״.

## חיים אישיים

אורה נישאה ב-1969 ונולדו לה שני ילדים. בתה הבכורה היא חוקרת המוח ד״ר קרן בן יצחק ובנה שחר עוסק בהייטק.

ב-1986 נישאה בשנית לעיתונאי ואיש התקשורת אורי אלוני ולהם נולד בן העוסק אף הוא בהייטק.

## ספריה
*מילון מתמטי לילדים בי"ס יסודי 2012
*חוברת עבודה למילון המתמטי 2012
*ערכת לוח הכפל Easy Times Table 2014
*סיכומון מתמטיקה כיתה ד' 2021
*סיכומון מתמטיקה כיתה ה' 2020
*סיכומון מתמטיקה כיתה ו' 2021
*סיכומון מתמטיקה כיתה ג' 2023
*שטחים והיקפים לכיתות ה' – ו' 2017
*הכנה למיצ"ב כיתה ה' 2016
*סטטיסטיקה והסתברות 4 – 3 יח"ל 1998
*טריגונומטריה + מבוא הנדסי – 3 יח"ל 1998
*הכנה לבגרות במתמטיקה 3 יח"ל – חלק א' 1990
*הכנה לבגרות במתמטיקה 3 יח"ל – חלק ב' 1990
*פתרונות למאגר השאלות במתמטיקה 3 יח"ל 1990
*האוגדן הפסיכומטרי – חשיבה כמותית 1992

## קישורים חיצוניים

*אורה שיינרמן משוחחת עם פאולה ולאון על שיטה ללימוד לוח הכפל, באתר יוטיוב
*
*
* 
*האתר של כפל ערכות חינוכיות

קטגוריה:אנשי חינוך ישראלים
קטגוריה:אנשי עסקים ישראלים
קטגוריה:בוגרות אוניברסיטת תל אביב
קטגוריה:בוגרות תיכון קוגל
קטגוריה:בוגרי תיכון קוגל
קטגוריה:בוגרי אוניברסיטת תל אביב
קטגוריה:מורים למתמטיקה בישראל
קטגוריה:מחברי ספרי לימוד ישראלים
קטגוריה:מתמטיקאים ישראלים
קטגוריה:ישראלים שנולדו ב-1946
קטגוריה:ישראליות שנולדו ב-1946
Indicator of compromise

**אינדיקטור אוף קומפרומייז** (אנגלית: **Indicator of compromise**; תעתיק מקוצר: **IOC**) הוא מונח בתחום אבטחת המידע וזיהוי פלילי במחשבים, המתייחס לזיהוי ומציאת ראיות דיגיטליות לאחר ביצוע פעולות סייבר התקפיות.

ניתן להזין את מזהי התקיפה במערכת לניהול אירועים (SIEM), חומת אש (Firewall), ומערכת זיהוי ותגובה (EDR) על מנת לנטר ולחסום פעילות חשודה או זדונית.

## ראו גם

* המרחב הקיברנטי
* זיהוי פלילי במחשבים
* קריפטוגרפיה

## הערות שוליים

קטגוריה:פשעי מחשב
קטגוריה:אבטחת מחשבים
קטגוריה:אבטחת מידע
ורבה (אי)

**ורבה** (בערבית: **وربة**) הוא אי לא מיושב בכווית, הממוקם במפרץ הפרסי, ליד שפך הנהר פרת. האי ממוקם כ-1.5 ק"מ צפונית לאי בוביאן.

אף על פי שהאי אינו מיושב, ממשלת כווית מחזיקה בעמדת משמר החופים, M-1 באי, שממומנת חלקית על ידי האו"ם.

## היסטוריה
עד לנובמבר 1994, עיראק טענה כי שטח כווית, כמו כן שטח האי, שייכים לה. לאחר מספר התערבויות של מועצת הביטחון של האומות המאוחדות, עיראק קיבלה רשמית את תיחום הגבול עם כווית.

סמוך לאי, בתחילת דצמבר 2002, לקראת הפלישה לעיראק, ספינה עיראקית פתחה באש על שתי סירות סיור של משמר החופים הכוויתי, וגרמה להן להתנגש. חייל אמריקאי ושני שומרי חוף כוויתים נפצעו בתקיפה.

## קישורים חיצוניים

## הערות שוליים

קטגוריה:כווית: גאוגרפיה
קטגוריה:איים לא מיושבים
קטגוריה:איים במפרץ הפרסי
קטגוריה:גבול כווית–עיראק
ארתור סן-לאון

**ארתור סן-לאון** (בצרפתית: **Arthur Saint-Léon**; 17 בספטמבר 1821 – 2 בספטמבר 1870) היה מנהל הבלט הראשי של הבלט האימפריאלי מ-1859 עד 1869 ומפורסם ביצירת הכוריאוגרפיה לבלט קופליה.

## ביוגרפיה
סן-לאון נולד כשארל ויקטור ארתור מישל בפריז, אבל גדל בשטוטגרט, שם היה אביו מנהל המחולות של החצר ושל תיאטרון הבלט. האב, שהיה גם רקדן בבלט האופרה של פריז, עודד את בנו ללמוד מוזיקה ומחול. סן-לאון למד נגינה בכינור אצל יוזף מייזדר וניקולו פגניני. במקביל, למד בלט, כך שיכול היה להופיע הן ככנר והן כרקדן.

בגיל 17, הופיע לראשונה כרקדן אופי-למחצה בתיאטרון לה מונה בבריסל. הוא החל לצאת למסעות הופעות ברחבי אירופה, ובהופעותיו כרקדן בגרמניה, איטליה ואנגליה, שנחלו הצלחה. הקהל הלונדוני, שלא נטה חיבה אותו זמן לרקדנים גברים על הבמה, חיבב אותו במיוחד. הסיבובים והקפיצות שלו זיכו אותו בהערכה רבה. עלה בידו לקצור תשואות בכל תיאטרון שהופיע בו, מצב שלא היה שכיח בתקופה הרומנטית, שבה הכוכבת היחידה על הבמה הייתה הבלרינה, המחוללת על בהונות.

כשהגיע לווינה, זכה סן-לאון לרקוד לראשונה עם פאני צ'ריטו ומאותו רגע ממש היו שניהם לצמד בלתי נפרד כמעט, עד לנישואיהם בשנת 1845. בשביל צ'ריטו יצר סן-לאון את הכוריאוגרפיה לבלט, שהיה ללהיט בלונדון, "לה ויואנדייר" (1843).
כמו כן יצר בלטים לתיאטרון לה פניצ'ה בוונציה ולאופרה של פריז.

סן-לאון התמנה למורה בכיתת המצטיינים באופרה של פריז והיה אחראי לכוריאוגרפיה של הדיברטיסמן של הפקת הבלט החשובה ביותר. בשנת 1851 נפרד מאשתו, וכאשר היא הוזמנה לרקוד באופרה של פריז, פרש סן-לאון ממשרתו.
.
לאחר סיורים ברחבי אירופה ועבודה במשך שלוש שנים בתיאטרו סן קרלוס בליסבון, הוזמן ב-1859 לתפוס את מקומו של ז'יל פרו כמנהל הבלט הראשי של תיאטרון בולשוי קאמני האימפריאלי, משכן הבלט האימפריאלי הנודע לתהילה של הצאר בסנקט פטרבורג, רוסיה, משרה שבה החזיק עד 1869. ממשיכו בתפקיד היה מריוס פטיפה.

הבלרינה החביבה עליו הייתה אדל גרנצוב, שרקדה ברבים מן הבלטים שלו. סן-לאון הביא אותה לאופרה של פריז ובהמשך לאיטליה, והתכוון גם ליצור למענה את קופליה (1870). אף כי סן-לאון יצר בלטים רבים, זה היחיד שנשמר כמעט בשלמותו עד ימינו אלה. הוא מת יומיים לאחר שהעונה הראשונה של הבלט הסתיימה בטרם עת בגלל המלחמה הפרנקו-פרוסית. בסוף נובמבר,
מתה הרקדנית שיצרה את **סוונהילדה**, ג'וזפינה בוצאקי, ביום הולדתה ה-17.

סן-לאון התפרסם גם בהמצאת כתב-בלט שתיאר בספר La Sténochoréographie, ou Art d'écrire promptement la danse, שיצא לאור בשנת 1852. זו השיטה הראשונה לתיווי כוריאוגרפי המתעדת לא רק הרגליים אלא גם את תנועות הזרועות, הגו והראש.

## "מחול השש מתוך לה "ויוואנדייר"
בשנת 1848 רשם סן-לאון תיווי ב-LSténochorégraphie ל"מחול השש" מתוך הבלט שלו מ-1846, "לה ויוואנדייר". התיווי נשמר בארכיבי האופרה של פריז, וב-1975 שחזרו המומחית לתיווי מחול אן הצ'ינסון-גסט ומנהל הבלט פייר לאקוט את הכוריאוגרפיה של סן-לאון והמוזיקה של צ'זארה פוני לבלט ג'ופרי. ב-1978 העלה לאקוט את מחול השש" לבלט מריאינסקי, והוא עדיין ברפרטואר שלהם. מאז מבוצע "מחול השש" על ידי להקות בלט רבות ברחבי העולם, והוא מוכר או כ"מחול שש מתוך לה ויואנדייר" או "מחול השש מרקיטנקה" (כפי שהוא מוכר ברוסיה). "מחול השש" היא הכוריאוגרפיה היחידה המוכרת של סן-לאון ששרדה.

## קישורים חיצוניים

* 

## הערות שוליים

קטגוריה:רקדנים צרפתים
קטגוריה:כוריאוגרפים צרפתים
קטגוריה:מנהלי בלט
קטגוריה:צרפתים שנולדו ב-1821
קטגוריה:צרפתים שנפטרו ב-1870
CyberServe

**סייברסרב אינטרנט ותקשורת בע"מ**, הידועה במותג שלה, "**CyberServe**", היא חברה פרטית המקימה ומאחסנת אתרי אינטרנט. מקום מושבה בקריית ביאליק. באוקטובר 2021 נפרצו שרתי החברה על ידי קבוצת האקרים המכונה "Black Shadow", שפרצה גם לשרתי חברת שירביט כשנה קודם לכן.

## היסטוריה
סייברסרב הוקמה ב-1997, ופיתחה ואחסנה שורה של אתרים, ללקוחות גדולים וקטנים כאחד. בין לקוחותיה הגדולים של סייברסרב בהווה, ניתן למנות את תאגיד השידור הישראלי, 103fm (ותחנת-הבת "צפון 104.5fm"), מוזיאון הילדים חולון, דן, קווים, מפעל הפיס, האגודה למלחמה בסרטן, רשת מכוני הכושר Space ועוד. בעבר, הקימה החברה ואחסנה גם את אתר Eco99fm, ואת אתר "ThePost", שהיה גרסה מוקדמת לאתר "מעריב", בתקופה שבה מעריב פורקה וחלק ממנה נמכר לקבוצת ישראל היום (אתר nrg עבר לבעלותה) ואילו החלק האחר, "מעריב", נמכר לידי איש העסקים אלי עזור. גם אתר Forbes ישראל באותה התקופה אוחסן ופותח על ידי סייברסרב.

לצד היותה חברה שמפתחת אתרי אינטרנט ללקוחות שונים, החברה פיתחה, אחסנה ותפעלה את האתר אטרף, שהיה בבעלותה, ופנה לקהילת הלהט"ב.

## הפריצה לשרתי סייברסרב
ב-29 באוקטובר 2021 פרצה קבוצת "Black Shadow" את שרתי החברה וגרמה להשבתתם. חלק גדול מאתרי החברה ירד מהרשת ולא חזר זמן רב לאחר מכן. בין האתרים שנפרצו היה אתר "כאן בלוג" של תאגיד השידור הישראלי, אתר מכון מור, אתר חברת קווים, אתר חברת דן, אתר 103fm (ואתר התחנה-הבת 104.5fm) ואתר "אטרף".

בעוד שחלק מהאתרים שנפרצו ומידע שדלף מתוכם ולא הכיל מידע רגיש, שניים מהאתרים שמהם דלף מידע כללו מידע רגיש מאוד, כאשר במרכז האירוע ניצב אתר "אטרף", שהכיל בתוכו מידע אודות משתמשים להט"בים רבים, ובהם הרבה משתמשים שטרם "יצאו מהארון" וכאלה שסימנו כי הם חיוביים ל-HIV. לצד הדלפות המידע שפרסמה הקבוצה אודות משתמשי האתר, פרסמה הקבוצה גם הדלפות אודות לקוחות של מכון מור ומידע רפואי שלהם, וגם מידע אודות משתמשי השירות של חברת קווים. יום למחרת האירוע, ב-30 באוקטובר 2021, הגיבה החברה בעמוד הפייסבוק שלה לראשונה על התקיפה. בהמשך הפנתה סייברסרב אצבע מאשימה אל חברת "נטויז'ן", אשר לטענתה מאחסנת היא את האתרים, ולא חברת "סייברסרב". "נטויז'ן" השיבה כי סייברסרב "שכרה שירותי אירוח אתרים ללא הגנת סייבר".

ב-3 בנובמבר 2021 הודיעה הרשות להגנת הפרטיות כי פתחה בחקירה נגד "סייברסרב", והוטל איסור על חברת סייברסרב להעלות בחזרה את אתר "אטרף".

### בעקבות האירוע
כשבוע לאחר מכן, חלק גדול מהאתרים שנפרצו (ובמיוחד אתר "אטרף" ואתר "מכון מור") לא שבו לפעילות, וגם לא ידוע האם ומתי ישובו לפעילות. באתר "מכון מור" זמין רק עמוד אחד - עמוד "תוצאות בדיקה" המצריך התחברות עם פרטים אישיים על מנת לצפות במידע רפואי.

ב-4 בנובמבר 2021 הוגשה בקשה לתובענה ייצוגית כנגד חברת "סייברסרב".

## קישורים חיצוניים
* 

## הערות שוליים

קטגוריה:חברות אינטרנט ישראליות
קטגוריה:ישראל: חברות שהוקמו ב-1997
נביה סאלח

**נביה סאלח** (בערבית: **النبيه صالح**) הוא אי, במחוז הבירה, בחריין, הממוקם במפרץ הפרסי ובמפרץ טובלי . האי נמצא כ-2.5 ק"מ מזרחית מהאי הגדול של בחריין.

## היסטוריה
האי נקרא על שם האיים הנפרדים לשעבר, **נבי** ו**סאלח**. סאלח נקרא על שמו של המלומד המוסלמי מהמאה ה-14, שייח' סאלח.

במקור, על האי, היו חוות חקלאיות ומטעי תמרים, אך כעת הוא סובל מבירוא יערות המוני. ב-2016, החלו עבודות שיפוץ באי.

## הערות שוליים

קטגוריה:בחריין: איים
קטגוריה:בחריין: יישובים
קטגוריה:איים במפרץ הפרסי
איי ג'ידה

**איי ג'ידה** (בערבית: **جزيرة جدة**) הם קבוצה של שלושה איונים קטנים לא מיושבים במחוז הצפון, בחריין, השוכנים מערבית לאי הגדול של בחריין וצפונית לאום א-נעסאן, במפרץ הפרסי. האיים נמצאים כ-17.5 ק"מ מערבית לבירת בחריין, מנאמה.

## היסטוריה
ב-1930, באיים נבנה בית סוהר. מאוחר יותר, בית הסוהר נהיה לרכושו הפרטי של ראש ממשלת בחריין לשעבר, ח'ליפה בן סלמאן אאל ח'ליפה, וכרגע הוא סגור בפני הציבור.

## גאוגרפיה
האי המרכזי עשוי מצוקי אבני גיר. יש המאמינים כי מקדש ברבר  נבנה מסלעי האיים.

## דמוגרפיה
באי יש ארמון, גנים, מנחת, מסגד ועוד מספר מתקנים שנבנו עבור ראש הממשלה ומשפחתו, אף על פי שהאי אינו מיושב והשיח' ח'ליפה עצמו מתגורר ברפאע.

## הערות שוליים

קטגוריה:איים לא מיושבים
ג'ידה
קטגוריה:איים במפרץ הפרסי
יחסי אלבניה–הולנד

**יחסי אלבניה–הולנד** הם היחסים הבילטרליים הם היחסים בין רפובליקת אלבניה להולנד. אלבניה יש שגרירות בהאג ולהולנד יש שגרירות בטירנה. שתי המדינות חברות בארגון האמנה הצפון-אטלנטית (נאט"ו). אלבניה היא מועמדת לחברות באיחוד האירופי והולנד חברה מייסדת באיחוד האירופי.

## היסטוריה
אלבניה הכריזה על עצמאות מהאימפריה העות'מאנית בנובמבר 1912, במהלך מלחמת הבלקן הראשונה. המעצמות האירופיות המובילות באותה תקופה הכירו בעצמאותה של אלבניה בוועידת השלום בלונדון ב-1913, שם הוחלט כי ההולנדים ייקחו אחריות על ביטחון הפנים שלה, מה שהוביל לכך שהולנד פרסה אנשי צבא כדי לסייע בהקמת הז'נדרמריה של הממשלה הזמנית של אלבניה.

הרפובליקה הסוציאליסטית העממית של אלבניה החלה את יחסיה הדיפלומטיים עם הולנד, ושמונה מדינות נוספות במערב אירופה, בשנת 1970.

בתחילת שנות ה-90 קרס המשטר הסוציאליסטי, ובעוד אלבניה פנתה לדמוקרטיה לא היה לה ניסיון קודם ביישום שלה. זה הוביל לכמה שנים של חוסר יציבות חברתית ופוליטית. הולנד הצליחה לסייע לאלבניה על ידי התחלת תוכנית לבניית מיומנויות בשנת 1999. קבוצות של פוליטיקאים ופקידים אלבנים, מהרמה הלאומית והמקומית כאחד, השתתפו בהאג לסדנאות עם עמיתיהם ההולנדים, שבהן דנו בתרגול של טוב ממשל ומינהל במסגרת הדמוקרטית.

## בקשת ההצטרפות של אלבניה לאיחוד האירופי
על אף היותה בדרך כלל בעד הצטרפותה של אלבניה לאיחוד האירופי, הולנד הטילה וטו פעמים רבות על התקדמותה של אלבניה בתהליך ההצטרפות, בטענה להיעדר רפורמות אמינות, מצב שחיתות ופשע מאורגן. בשנת 2018 פרסמה הנציבות האירופית דו"ח התקדמות שבו המליצה על פתיחת משא ומתן עם אלבניה.

במאי 2018 ביקרו בטירנה שמונה חברי פרלמנט הולנדים משש המפלגות העיקריות. בתום ביקורם, הם הצהירו כי מילוי חמשת התנאים הרשמיים שנקבעו על ידי המוסדות האירופיים אינם מספיק כדי להצדיק פתיחת משא ומתן להצטרפות לאיחוד האירופי. הם הכריזו כי אלבניה צריכה להפגין את הרצון להגיש כתב אישום ולהעמיד לדין את הפשע ואת השחיתות של פקידים גבוהים. הם גם טענו לעלייה בפשע האלבני בהולנד, מה שלא עוזר לתהליך ההשתלבות של המדינה באיחוד האירופי.

ב-21 ביוני, הפרלמנט ההולנדי חסם את פתיחת המשא ומתן להצטרפות לאיחוד האירופי עם אלבניה. רוב גדול בפרלמנט ההולנדי אסר על הממשלה לאפשר לאלבניה להתחיל במשא ומתן, בשל "חששות רציניים למאבק בשחיתות". ההצעה נתמכה ב-124 קולות, עם 26 נגד.

ב-28–29 ביוני 2018 בפסגת האיחוד האירופי הוחלט לדחות לשנה הבאה את ההחלטה אם לפתוח במשא ומתן עם מקדוניה הצפונית ואלבניה או לא.

## נציגויות דיפלומטיות
* לאלבניה יש שגרירות בהאג, בירת הולנד.
* להולנד יש שגרירות בטירנה, בירת אלבניה.

## ראו גם
* יחסי החוץ של הולנד

## קישורים חיצוניים

קטגוריה:ערכים ללא קטגוריות פיזיות - יחסי חוץ
Express

**Express** (בעברית: **לבטא**) הוא שיר של הזמרת כריסטינה אגילרה אשר יצא כסינגל מתוך אלבום הפסקול **, ב-12 בנובמבר 2010, על ידי RCA רקורדס. השיר נכתב על ידי אגילרה עצמה, כריסטופר סטיוארט, וקלוד קלי והופק על ידי סטיואט עצמו. מבחינה מוזיקלית השיר הוא שיר אפ-טמפו אלקטרו-פופ. השיר נחשף לראשונה ב-3 בנובמבר בתוכנית הרדיו של ראיין סיקרטס.

השיר קיבל ביקורות חיוביות ממבקרי המוזיקה ששיבחו את השילוב של הסאונד הישן ביחד עם הסאונד העכשווי. מבחינה מסחרית השיר לא זכה להצלחה כאשר לא הצליח להיכנס למצעד האמריקאי ובאופן כללי דורג במספר מועט של מדינות בעולם. על מנת לקדם את השיר ביצעה אותו בטקס פרסי ה-AMA של אותה השנה. בהמשך חזרה לבצע אותו גם ברצף ההופעות שלה בלאס וגאס, "The Xperience".

## מיקומי שיא

## היסטוריית שחרורים

## קישורים חיצוניים

קטגוריה:שירי 2009
קטגוריה:סינגלים מ-2010
קטגוריה:שירי כריסטינה אגילרה
קטגוריה:שירים באנגלית
קטגוריה:שירים שנכתבו על ידי כריסטינה אגילרה
קטגוריה:שירים שנכתבו על ידי קלוד קלי
קטגוריה:שירים על מיניות
קטגוריה:סינגלים בהוצאת RCA רקורדס
אום א-צבאן

**אום א-צבאן** (בערבית: **ام الصبان**) הוא איון במחוז הצפון, בחריין, ששוכן מצפון-מערב לאי הגדול של בחריין וממזרח לאיי ג'ידה, במפרץ הפרסי. האי נמצא כ-15 ק"מ מערבית לבירת בחריין, מנאמה.

על האי גרה משפחה של דייגים שדגים חלזונות בחוף האי.

## היסטוריה
האי היה בבעלות פרטית של השייח' מוחמד בן סלמאן אל ח'ליפה , דודו של מלך בחריין הנוכחי, חמד בן עיסא אאל ח'ליפה, ואחיו של ראש ממשלת בחריין לשעבר, ח'ליפה בן סלמאן אאל ח'ליפה.

בשנות ה-30 של המאה ה-20, שליט בחריין נתן את האי במתנה למקס תורנבורג . בתקופה הזו, האי שימש כמעונו הפרטי ומשרדו.

## קישורים חיצוניים

* Islands And Maritime Boundaries Of The Gulf 1798–1960, Archive Editions
* Personal diary of Charles D. Belgrave, British Advisor to the ruler of Bahrain, 1926 - 1957
* Article about politics of the islands, Abbas al Murshid


קטגוריה:בחריין: איים
קטגוריה:איים במפרץ הפרסי
אולפני אפל

**אולפני אפל** (באנגלית: **Apple Studios**) היא חברת בת של אפל שעוסקת בהפקה ופיתוח של סרטי קולנוע וסדרות טלוויזיה עבור שירות הזרמת הווידאו הדיגיטלי אפל TV פלוס.

## היסטוריה
באוקטובר 2019, הוליווד ריפורטר דיווח כי אפל משיקה חברת הפקות משלה, בניהולם של זאק ואן אמבורג וג'יימי ארליכט, להפקת תוכני טלוויזיה וסרטים מקוריים עבור אפל TV פלוס.

## הפקות מקור
### קולנוע

### טלוויזיה

## קישורים חיצוניים

## הערות שוליים

קטגוריה:חברות אמריקאיות להפקת סרטים
קטגוריה:אפל TV פלוס
קטגוריה:חברות הפקת טלוויזיה בארצות הברית
Light It Up

"**Light It Up**" הוא סינגל של ההרכב המוזיקלי האמריקאי, מייג'ור לייזר, בשיתוף פעולה עם הזמרת הג'מייקנית ניילה , המופיעה באלבום האולפן השלישי של הלהקה, *[[Peace Is the Mission]]*. גרסה זו הושמעה למעלה מ-28 מיליון פעמים בספוטיפיי.

רמיקס דאנסהול, בשיתוף המוזיקאי הבריטי-גאני, פיוז ODG , נכללת במהדורה המורחבת של האלבום. גרסה זו הושמעה למעלה ממיליארד פעמים בספוטיפיי.

ב-12 במרץ 2016, יצאה גרסה איטלקית לשיר, בשיתוף הזמרת-יוצרת האיטלקייה-בריטית, בייבי קיי .

## וידאו קליפ
הווידאו קליפ של הרמיקס, בבימויו של רופרט ברוטון, יצא לראשונה בערוץ היוטיוב של הלהקה ב-16 ביוני 2016. נכון לנובמבר 2021, הווידאו קליפ נצפה למעלה מ-476 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מייג'ור לייזר
קטגוריה:שירים באנגלית
קטגוריה:שירים שנכתבו על ידי דיפלו
קטגוריה:שירים שהופקו על ידי דיפלו
We No Speak Americano

"**We No Speak Americano**" הוא סינגל של הלהקה האוסטרלית, יולנדה בי קול , והמפיק המוזיקלי האוסטרלי, DCUP . השיר יצא, על ידי חברת התקליטים Sweat It Out, ב-27 בפברואר 2010. השיר דוגם את השיר האיטלקי מ-1956, "Tu Vuò Fà L'Americano" של רנאטו קרוזונה שנכתב על ידי קרוזונה וניקולה סלרנו . השיר נהיה ללהיט באירופה, אוסטרליה, אמריקה הלטינית, ארצות הברית וקנדה. השיר זכה בפרס ARIA בקטגוריית שיר הדאנס הטוב ביותר.

נכון לנובמבר 2021, השיר הושמע למעלה מ-135 מיליון פעמים בספוטיפיי.

## וידאו קליפ
הווידאו קליפ של השיר, בבימויו של אנדי הילטון, הוא סרט אילם קומדי, בנוסח צ'ארלי צ'פלין. הוא הועלה לראשונה לערוץ היוטיוב של חברת התקליטים Sweat It Out, ב-8 ביוני 2010. נכון לנובמבר 2021, הווידאו קליפ נצפה למעלה מ-45 מיליון פעמים.

הווידאו קליפ הופיע בפרק של סדרת האנימציה הקומית ביוויס ובאטהד.

## גרסאות כיסוי
* The Chipettes  הוציאו גרסת כיסוי לשיר. גרסת הכיסוי נמצאת בפסקול הסרט אלווין והצ'יפמאנקס 3, כמאשאפ עם השיר "Conga" של מיאמי סאונד משין.
* במשחק הווידאו *[[Just Dance 4]]* יצא גרסת כיסוי של Hit the Electro Beat.

## במדיה
השיר הופיע בפסקול של הסרטים *The Inbetweeners Movie*, הופ ארנב, מדגסקר 3: מקרקסים את אירופה, *The Great Beauty* ופיטר ראביט. השיר הופיע בפרק השני של הסדרת המאנגה הדרום קוריאנית, *City Hunter*. השיר הופיע במשחקי הווידאו *Zumba Fitness 2* ו-*[[Just Dance 4]]*.

השיר נדגם לסינגל "Bon, Bon" של פיטבול.

המתעמלת האמריקאית, גבי דאגלס, השתמשה בשיר כשיר רקע בהופעתה באולימפיאדת לונדון ב-2012.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2009
קטגוריה:סינגלים מ-2010
קטגוריה:שירים באנגלית
קטגוריה:שירים על ארצות הברית
קטגוריה:שירים נפוליטניים
קטגוריה:שירי אלקטרו האוס
קטגוריה:שירים מרובי שפות
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד 40 הסינגלים ההולנדיים
Just a Fool

"**Just a Fool**" (בעברית: "**פשוט טיפשה**") הוא שיר של כריסטינה אגילרה בשיתוף הזמר בלייק שלטון אשר יצא כסינגל ב-4 בדצמבר 2012 מתוך אלבומה השביעי *[[Lotus (אלבום של כריסטינה אגילרה)|Lotus]]* על ידי RCA רקורדס. השיר נכתב על ידי סטיב רובסון, ויין הקטור וקלוד קלי והופק על ידי רובסון וקלי. מבחינה מוזיקלית, השיר הוא בלדת קאנטרי פופ ומבחינה לירית הוא מדבר על הכאב שלאחר פרידה.

לאחר יציאתו, השיר קיבל בעיקר ביקורות חיוביות ממבקרי המוזיקה שהחמיאו לסאונד של השיר. מבחינה מסחרית, השיר זכה להצלחה בארצות הברית כאשר הגיע למקום הראשון במצעד שירי הקאנטרי ואף הגיע למעמד זהב במדינה אף על פי שלשיר לא יצא קליפ. על מנת לקדם את השיר אגילרה ושלטון הופיעו עם השיר בדה וויס ובתוכנית האירוח של אלן דג'נרס.

## מיקומי שיא

## קישורים חיצוניים

## הערות שוליים

קטגוריה:שירי 2012
קטגוריה:סינגלים מ-2012
קטגוריה:שירי כריסטינה אגילרה
קטגוריה:שירים באנגלית
קטגוריה:שירים שנכתבו על ידי קלוד קלי
קטגוריה:שירים על כאב לב
קטגוריה:בלדות משנות ה-2010
קטגוריה:בלדות פופ
קטגוריה:בלדות קאנטרי
קטגוריה:סינגלים בהוצאת RCA רקורדס
Jerusalema

"**Jerusalema**" (בעברית: "**[[ירושלים]]**") הוא שיר של התקליטן והמפיק המוזיקלי הדרום אפריקאי, מאסטר קייג'י , בשיתוף פעולה עם הזמרת הדרום אפריקאית נומצבו זקודה . השיר יצא ב-29 בנובמבר 2019. מאוחר יותר, הוא נכלל באלבומו השני של מאסטר קייג'י, *Jerusalema*.

גרסת רדיו של השיר יצאה ב-10 ביולי 2020. גרסה זו נהייתה ויראלית באמצע 2020, בעיקר בשל אתגר הריקודים .

רמיקס בשיתוף פעולה עם המוזיקאי הבריטי-ניגרי, בורנה בוי, יצא ב-19 ביוני 2020.

רמיקס שני בשיתוף פעולה עם הזמר הוונצואלי, מירקו TDH, והזמרת הקולומביאנית, גרייסי רנדון, יצא ב-17 בספטמבר 2020.

ב-2020, השיר זכה בקטגוריית השנה בפרסי הבידור האפריקאי בארצות הברית .

## ביקורת
השיר זכה לביקורות חיוביות ממבקרי המוזיקה. מנדיסה נטסינד, מ-*Zkhiphani*, אמרה כי השיר "הגיע לשיאים שהשיר הדרום האפריקאי לפניו לא עשה בעבר". בנוסף, היא אמרה כי נומצבו זקודה היא "זמרת עוצמתית". בנוסף, היא אמרה כי: "בסצנת מוזיקת הדרום אפריקאית כבר מתכוננת חשיפה מיוחדת עם שיר שהוא מאוד שלנו". אנו סומבה, מהמגזין *Music in Africa*, אמר כי השיר הוא "ללא ספק" אחד משירי ההאוס הגדולים ביותר בדרום אפריקה לשנת 2020. בנוסף, הוא אמר כי: "נומצבו חיזקה את נוכחותה [של דרום אפריקה] בסצנת מוזיקת ההאוס המקומית". רואפו סמנגה, מ-*OkayAfrica*, אמר כי הרמיקס הוא "חזיז".

## וידאו קליפ
הווידאו קליפ הרשמי של השיר יצא בערוץ היוטיוב של חברת התקליטים Openmic Productions ב-13 בדצמבר 2019. נכון לנובמבר 2021, הווידאו קליפ נצפה למעלה מ-456 מיליון פעמים.

הווידאו קליפ של הרמיקס עם בורנה בוי יצא בערוץ היוטיוב של חברת התקליטים Openmic Productions ב-23 באוקטובר 2020. נכון לנובמבר 2021, הווידאו קליפ נצפה למעלה מ-24 מיליון פעמים.

## מיקומי שיא

## נתוני מכירות

## קישורים חיצוניים

## ביאורים

## הערות שוליים

קטגוריה:שירי 2020
קטגוריה:סינגלים מ-2020
קטגוריה:שירים בזולו
קטגוריה:שירים על ירושלים
קטגוריה:שירי גוספל
קטגוריה:שירי דיסקו
קטגוריה:שירי מוזיקת דאנס
קטגוריה:שירי מוזיקת האוס
קטגוריה:סרטונים: תופעות אינטרנט
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון בשווייץ
קטגוריה:סינגלים בהוצאת אלקטרה רקורדס
Show Me How You Burlesque

**Show Me How You Burlesque** הוא שיר של הזמרת כריסטינה אגילרה אשר יצא מתוך הפסקול, **, כסינגל מתוך האלבום ב-4 בפברואר 2011, על ידי RCA רקורדס. השיר נכתב על ידי אגילרה, כריסטופר סטיוארט, וקלוד קלי והופק על ידי סטיוארט וקלי. לפיי שהשיר יצא באופן רשמי הוא הודלף בשם "Spotlight".

השיר קיבל ביקורות חיוביות ממבקרי המוזיקה אשר כינו אותו כאחד מהשירים הטובים ביותר באלבום. מבחינה מסחרית השיר לא זכה להצלחה כאשר דורג במספר מצומצם של מדינות ובמקומות נמוכים ברובם. על מנת לקדם את השיר הופיעה איתו אגילרה בתוכנית רוקדים עם כוכבים.

## מיקומי שיא

## קישורים חיצוניים

## הערות שוליים

קטגוריה:שירי 2010
קטגוריה:סינגלים מ-2010
קטגוריה:שירי כריסטינה אגילרה
קטגוריה:שירים באנגלית
קטגוריה:שירים שנכתבו על ידי כריסטינה אגילרה
קטגוריה:שירים שנכתבו על ידי קלוד קלי
קטגוריה:סינגלים בהוצאת RCA רקורדס
המוות (קלף טארוט)

**קלף המוות** מכונה גם בשמות "התחייה" ו"הקוצר", הוא קלף מספר 13 בארקנה הגדולה של קלפי הטארוט.
ממוזער|קלף המוות, 1889
הקלף מתאר את מלאך המוות כשלד המחזיק חרמש וסביבו איברים כרותים, שלעיתים מופיעים עיט, עקרב ונחש (הסמלים של מזל עקרב). גרסה אחרת מתארת אותו כפי שהוא מופיע בחזון יוחנן כאחד מארבעת פרשי האפוקליפסה, כשלעיתים הוא עוטה שריון ואוחז בדגל שעליו מצויר לוטוס. 

## משמעות הקלף
הקלף סמל, בין היתר, טיהור וסיום של דברים קשים לצורך לידה מחודשת.

## דוגמאות

קובץ:Death tarot charles6.jpeg|alt=|צ'ארלס ה-6 (המאה ה-15)
קובץ:Cary-Yale Tarot deck - Death.jpg|alt=|Cary-Yale Visconti (המאה ה-15)
קובץ:Death - Pierpont Morgan Bergamo tarot deck.jpg|alt=|Pierpont Morgan Bergamo (המאה ה-15)
קובץ:Jean Dodal Tarot trump 13.jpg|alt=|Jean Dodal Marseilles (1701 - 1715)
קובץ:Troccas-13-der-tod.jpg|alt=|Rauch Troccas (1831 - 1838)
קובץ:Minchiate card deck - Florence - 1860-1890 - Trumps - 13 - La Morte.jpg|alt=|Florence Minchiate (1860–1890)
קובץ:Piedmontese tarot deck - Solesio - 1865 - Trump - 13 - Death.jpg|alt=|Solesio Piedmontese (1865)
קובץ:T13 Tarot.png|alt=|Lequart Marseilles (1890)
קובץ:17 La Mort - Grimaud Grand Etteilla Tarot Deck.jpg|alt=|Grimaud Etteilla (1890)
קובץ:Papus Atout 13-sans-nom-without-a-name.png|alt=|Papus (1909)


## קישורים חיצוניים

## הערות שוליים

קטגוריה:קלפי טארוט
ג'וג'ו מקארי

**ג'וג'ו מקארי** (באנגלית: **Jojo Macari**; נולד ב-30 בדצמבר 1996) הוא שחקן תיאטרון, קולנוע, טלוויזיה ומוזיקאי בריטי.

## ביוגרפיה
מקארי גדל בלונדון. הוא התגלה לראשונה בחנות הגיטרות של אביו בלונדון, שם החל לעבוד בזמן שסיים את בית הספר. במקביל הוא הופיע בקומץ הפקות תיאטרון ליד הווסט אנד.

## קריירה
מקראי הופיע לראשונה בשנת 2018 בסדרה "Hard Sun", שם שיחק בתפקיד דניאל רנקו. הסדרה בוטלה לאחר עונה אחת בלבד. באותה שנה שיחק בפרק אחד בסדרה "Endeavour".

בשנת 2019 שיחק בפרק אחד בסדרה "London Kills", ובתפקיד הנסיך הנרי בסדרת הטלוויזיה "פרוצות". באותה שנה החל לשחק בסדרת הטלוויזיה "חינוך מיני".

בשנת 2020 שיחק בסרט הקולנוע "לא ממושמעות". באותה שנה שיחק בשני פרקים של סדרת הטלוויזיה "מכשפת".

בשנת 2021 לוהק לתפקיד ראשי בסדרת הטלוויזיה "החבורה מרחוב בייקר".

### מוזיקה
בנוסף למשחק, מקארי הוא גם מוזיקאי. הוא שר, כותב שירים ומנגן בגיטרה. במרץ 2021, יצא אלבום הבכורה שלו "Space and Time and Halloween and Paracetamol".

## פילמוגרפיה

## אלבום

## קישורים חיצוניים

## הערות שוליים

קטגוריה:מוזיקאים בריטים
קטגוריה:שחקני תיאטרון בריטים
קטגוריה:שחקני קולנוע וטלוויזיה בריטים
קטגוריה:בריטים שנולדו ב-1996
איליה משקוב

**איליה איבנוביץ' משקוב** (ברוסית: **Илья́ Ива́нович Машко́в**; באנגלית: ;**Ilya Ivanovich Mashkov**; 29 ביולי 1881 – 20 במרץ 1944) היה אמן רוסי, מהציירים המשמעותיים ובו בזמן האופייניים ביותר בחוג האוונגרד במוסקבה, עד המהפכה ב 1917.

## ביוגרפיה
הוא נולד בכפר קוזקים על נהר דון ליד וולגוגרד, 29 ביולי 1881 במשפחת איכרים. לאחר שהגיע למוסקבה בשנת 1900, למד בבית הספר לציור, פיסול ואדריכלות של מוסקבה, שבין מוריו היו קונסטנטין קורובין ולנטין סרוב. ב-1909 גורש מבית הספר בגלל החשיבה החופשית האמנותית שלו. הוא נסע הרבה כסטודנט, ביקר במספר מדינות במערב אירופה, וגם בטורקיה ובמצרים. הוא היה חבר באגודות "Mir iskusstva" (״עולם האמנות״) וקבוצת אוונגרד במוסקבה, לפעמים ביקר בכפר שלו.

עבודתו היצירתית שיקפה את מהפכת הצבע של המאה ה-20. החידושים האמנותיים של פול סזאן ואנרי מאטיס ניכרו בציוריו שהכילו את האנרגיה המלאה של אמנות עממית. ביטוי צבע סוער, עם אנרגיה חיונית, משולב בחוקי הסימטריה הראשונית האופייניים לסצנות עירוניות. האמן השיג אקספרסיביות מיוחדת בטבע דומם, הז'אנר האהוב עליו. הוא תיעד את העולם החומרי, עיבה צורות, השתמש בניגודי צבעים והגזים את הטקסטורה ויצר נוסחאות ציוריות חזקות.

בנוסף לז'אנר הראשי של טבע דומם, יצר משקוב פורטרטים תיאטרליים. בשנות ה-1920 -1930 ניסה האמן למזג את הישגיו החדשניים עם עידון הציורים של מאסטרים ותיקים. מאוחר יותר האמן פעל לפי עקרונות הריאליזם הסוציאליסטי. בהיותו נאמן לאהבתו הגדולה לטבע, המשיך לייצר יצירות מופת (טבע דומם. אננס ובננות, 1938).

איליה משקוב החל להציג בתערוכות מאז 1906.

בשנת 1913 הוא השתתף בתערוכה הבינלאומית של סרקל דה ל'ארט מודרני באמסטרדם ב-1924 הוצגו עבודותיו של משקוב בארצות הברית ובוונציה.

הוא נפטר במוסקבה ב-20 במרץ 1944.

ביוני 2013 במהלך שבוע האמנות הרוסית בלונדון, כריסטי'ס מכרה את טבע דומם עם פירות של משקוב תמורת שיא של 7.3 מיליון דולר. הציור, בהופעת הבכורה שלו בשוק האמנות, הוערך במקור ב-1.5-2.3 מיליון דולר. טבע דומם עם פירות תואר כ"דוגמה הטובה ביותר של נאו-פרימיטיביות רוסי."

## גלריה

File:Mashkov, Landscape with a Town.jpg

File:Mashkov russian-venus-1914.jpg

File:Нацюрморт з чарапамі.JPG

File:Ilya Mashkov - Three sisters (1911).jpg

File:Self-portrait with Pyotr Konchalovsky by Ilya Mashkov.jpg

## קישורים חיצוניים

## הערות שוליים

קטגוריה:ציירים רוסים
קטגוריה:אוונגרד רוסי
קטגוריה:רוסים שנולדו ב-1881
קטגוריה:רוסים שנפטרו ב-1944
מריה מעלוף

**מריה מעלוף** (בערבית: **ماريا معلوف**) היא עיתונאית לבנונית נוצרית-מרונית מנחת טלוויזיה, מוציאה לאור וסופרת, הידועה בעמדתה נגד חזבאללה והמשטר הסורי.

ב־2017 היא עוררה מחלוקת כשקראה לישראל להתנקש בחיי חסן נסראללה, היא זומנה לחקירה והואשמה בשיתוף פעולה עם ישראל. בתגובה היא עצמה תבעה את נסראללה באשמת רצח ואונס.

בשנת 2021, בעקבות ביקורתה נגד החזבאללה ואיומים על חייה נמלטה לארצות הברית ואף התראיינה לתקשורת הישראלית.

## ביוגרפיה
מעלוף נולדה בזחלה למשפחת מעלוף הידועה וסיימה את לימודיה התיכוניים בקהילת האחיות המרוניות למשפחה הקדושה.

לאחר מכן הצטרפה לפקולטה למדעי החברה ב, בעלת תואר שני בסוציולוגיה פוליטית מאוניברסיטת ליון.

### טלוויזיה
היא הכינה והגישה את התוכנית הפוליטית בילה רקיב ברשת הטלוויזיה החדשה , וכן הנחתה את התכנית *עם מריה מעלוף* ברשת NBN. בנוסף, היא הגישה תוכנית פוליטית ערבית בטלוויזיה המצרית El Mehwar, ושימשה המנחה בערוץ הטלוויזיה Hawas ותוכנית טלוויזיה ברשת Saudi 24.

היא הייתה העורכת הראשית והבעלים של אתר החדשות הפאן-ערבי אל-רוואד (الرواد).

## קישורים חיצוניים

* מריה מעלוף בתוכנית "שיחת העיר" ברשת MTV לבנון

## הערות שוליים

קטגוריה:סופרות לבנוניות
קטגוריה:עיתונאיות לבנוניות
קטגוריה:מו"ליות
קטגוריה:לבנון: תקשורת
קטגוריה:מנחות טלוויזיה
קטגוריה:בוגרות האוניברסיטה הלבנונית
קטגוריה:בוגרי אוניברסיטת ליון
קטגוריה:מרונים
קטגוריה:נוצרים לבנונים
קטגוריה:לבנוניות שנולדו ב-1974
Second Hand Heart

"**Second Hand Heart**" הוא סינגל של הזמר האנגלי, בן האנוב , בשיתוף פעולה עם הזמרת האמריקאית, קלי קלרקסון. הסינגל נמצא באלבום האולפן הראשון שלו, *Ben Haenow*. היא הופק על ידי Afterhrs, ג'ייסון הלברט ופיט המרטון, ונכתב על ידי Afterhrs, ניל אורמנדי ו-Artist vs. Poet. השיר יצא כסינגל מוביל והיחיד של האלבום ב-16 באוקטובר 2015 על ידי חברות התקליטים סייקו מיוזיק, RCA רקורדס וסוני מיוזיק אנטרטיינמנט.

נכון לנובמבר 2021, השיר הושמע למעלה מ-14 מיליון פעמים בספוטיפיי.

## וידאו קליפ
הווידאו קליפ של השיר, שצולם על ידי ג'יימס ליס בנאשוויל, טנסי, יצא לראשונה בערוץ היוטיוב של הזמר ב-20 באוקטובר 2015. נכון לנובמבר 2021, הווידאו קליפ נצפה למעלה מ-26 מיליון פעמים.

## הופעות חיות
האנוב ביצע לראשונה את השיר בהופעה חיה בעונה ה-12 של *[[The X Factor (תוכנית טלוויזיה בריטית)|The X Factor]]* ב-31 באוקטובר 2015.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קלי קלרקסון
קטגוריה:שירים באנגלית
קטגוריה:שירי לפידים
קטגוריה:סינגלים בהוצאת סייקו מיוזיק
קטגוריה:סינגלים בהוצאת RCA רקורדס
שמואל אהרוני

**שמואל אהרוני** (באנגלית: **Samuel Aroni**; 26 במאי 1927 – 20 באפריל 2022) היה פרופסור חבר, מהנדס אזרחי ומדען בתחום מדעי החומרים, התכנון העירוני וטכנולוגיית הבנייה.

## ביוגרפיה

שמואל אהרוני נולד בשם שמואל צ'רבינסקי בקישינב, רומניה למשפחה יהודית, דוברת רוסית. שמואל היה נכד, מצד האם, של לייב אפותקר, איש עסקים עשיר בקישינב. הוא דיבר גם רומנית ויידיש. ב-1940, לאחר שברית המועצות השתלטה על חבל בסרביה, נשלח הסב העשיר לסיביר, ומת שם. עם כיבוש העיר, ב-1941, על ידי צבא רומניה והוורמכט, הוקם גטו קישינב ושמואל, יחד עם כל בני משפחתו, נכלאו בגטו.

באוקטובר 1941, דוד עשיר של שמואל, שגר בבוקרשט, שיחד שלושה אנשי משטרה שהגיעו לקישינב עם תעודות מזויפות והבריחו את המשפחה כולה מהגטו ולקחו אותם לבוקרשט ברכבת שהובילה פצועי מלחמה. בבוקרשט עזרו להם להתחבא בני המשפחה. בנובמבר 1941 נחשפו ונעצרו ורק שמואל ואח שלו הצליחו לברוח. יתר בני המשפחה הוגלו לטרנסניסטריה. שמואל ואחיו התחבאו תחילה אצל קרובים בבוקרשט ולאחר מכן בגאלאץ וביולי 1944 הצליחו לעלות על הספינה קזבק ולעלות לארץ ישראל. בארץ שמואל שינה את שם משפחתו לשם, שיזכיר לו את סבו, אהרון-יוסף צ'רווינסקי, שנספה בגטו קישינב.

אהרוני למד הנדסה אזרחית באוניברסיטת מלבורן, סיים תואר ראשון ב-1955 ונשאר שם להמשך לימודים של תכנון עירוני ואזורי. ב-1963 הגיע אהרוני לאוניברסיטת קליפורניה בברקלי, כדי לשמש כעוזר הוראה וקיבל שם תואר שני בהנדסה אזרחית ובמכניקה בשנת 1965 וב-1966 קיבל דוקטורט על עבודה בנושא עמודי בטון דקים. משנת 1966 עד 1967 היה פרופסור חבר במכללת סן פרנסיסקו ומשנת 1967 עד 1970 מהנדס מחקר בתאגיד המלט האמריקאי בריברסייד, קליפורניה.

ב-1970 התמנה רוני לפרופסור בבית הספר לתארים מתקדמים לאדריכלות ותכנון עירוני באוניברסיטת קליפורניה בלוס אנג'לס. הוא היה דיקן בפועל מ-1974 עד 1975 ובשנים 1983 עד 1985. בשנת 1991 פרש והפך למנהל פרויקטים אקדמיים מיוחדים לשיתוף פעולה, לימודים בינלאומיים ותוכניות בחו"ל באוניברסיטת קליפורניה בלוס אנג'לס.

ב-1956 נישא למלכה קורנפלד ולזוג יש שתי בנות, מרים ורות.

אהרוני בין השורדים הבודדים של גטו קישינב ומחבר הספר "זיכרונות השואה: קישינב (קישינב) 1944-1941".

## קישורים חיצוניים
* SAMUEL ARONI 
* פרסומיו של שמואל אהרוני 

## הערות שוליים

קטגוריה:מהגרים לארצות הברית
קטגוריה:בוגרי אוניברסיטת מלבורן
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל אוניברסיטת קליפורניה בלוס אנג'לס
קטגוריה:מהנדסים יהודים אמריקאים
קטגוריה:מהנדסים אזרחיים
קטגוריה:כותבי זיכרונות מהשואה
קטגוריה:עולים במלחמת העולם השנייה
קטגוריה:אמריקאים שנולדו ב-1927
קטגוריה:אמריקאים שנפטרו ב-2022
התרסקות מטוס קינג אייר בפיידאג'י ג'י קראצ'ינגה

**התרסקות מטוס קינג אייר בפיידאג'י ג'י קראצ'ינגה** התרחשה ב-5 בנובמבר 2021, כאשר מטוס קינג אייר התרסק כארבעה קילומטרים משדה התעופה קראצ'ינגה, בפיידאג'י ג'י קראצ'ינגה , ליד קראצ'ינגה , ברזיל. בתאונה נהרגו כל חמשת האנשים שהיו במטוס, בהם הזמרת-יוצרת הברזילאית מריליה מנדונסה.

## חקירות
החקירות נערכו על ידי המשטרה האזרחית של ברזיל וסוכנות התעופה האזרחית הלאומית של ברזיל (ANAC). על פי נתונים ראשוניים, המטוס עם לוחית הרישוי PT-ONJ היה תקין לטיסה. צוות הטיסה הוסמך לבצע טיסות אוויריות ובנוסף לכך, הוא וטייס המשנה שלו נחשבו מנוסים ותנאי הטיסה בזמן ההתרסקות היו נורמטיביים. על פי הדיווחים, היה במטוס ריח של דלק, אך לא נמצאה שרפה כלשהי. ב-5 בנובמבר, הצהירו ב-CEMIG שהמטוס פגע בכבלים בעלי הספק גבוה בקראצ'ינגה, בווייל דו ריו דוסה. מידע ראשוני מפיהם של טייסים שטסו מעל האזור במקביל להתרסקות אישש את ההצהרה, לאחר שהיו עדים לרגע שבו פגע מטוס הטורבופרופ הדו-מנועי באותם כבלים חשמליים.

עד כה, לפי חיל האוויר הברזילאי, עדיין אין מידע על הדינמיקה של התאונה והגורמים לה.

## קורבנות
מלבד מריליה מנדונסה, היו במטוס טייס וטייס משנה, דודה של מנדונסה (שהיה גם המנהל שלה), והמפיק שלה, הנריק ריביירו.

## תגובות
* תחנות טלוויזיה כדוגמת TV Globo , RecordTV , Rede Bandeirantes , SBT ,   וגופים בגויאניה, בנוסף לערוצים כמו GloboNews , BandNews TV , CNN Brasil , Record News  ו-TV Jovem Pan News  שינו את לוחות הזמנים של סוף השבוע שלהם כדי לסקר את התאונה, וכדי להכיר תודה למריליה מנדונסה על תרומתה לעולם המוזיקה.
*כלי תקשורת בינלאומיים כמו הניו יורק טיימס, בילבורד, פיפל ודיאריו קלארין סיקרו את התאונה, והביעו הערכה למנדונסה.
*אנשים מפורסמים ופוליטיקאים התאבלו גם הם על מותה של מנדונסה.
*מועדוני כדורגל מפורסמים התאבלו על התאונה, כולל שאפקואנסה.

## קישורים חיצוניים

## הערות שוליים

קטגוריה:אסונות בברזיל
קטגוריה:אמריקה הדרומית: תקריות ואסונות תעופה
קטגוריה:ברזיל: תעופה
קטגוריה:מינאס ז'ראיס
קטגוריה:תקריות ואסונות תעופה ב-2021
קטגוריה:2021 בברזיל
Safe Auto

**סייף אוטו** (באנגלית: **Safe Auto**) היא חברה אמריקאית, המציעה שירותי ביטוח רכב, בריאות ואלמנטרי.

החברה הוקמה בשנת 1993, מעסיקה כ-780 עובדים ומספקת שירותי ביטוח ללקוחות ב-19 מדינות ברחבי ארצות הברית.

המטה הראשי של החברה נמצא בקולומבוס, אוהיו, ומלבדו מפעילה החברה סניפים בוודספילד ובסומרסט, קנטקי.

## היסטוריה
החברה הוקמה בשנת 1993 על ידי ארי דש (Ari Deshe) וג'ון דיימונד (Jon Diamond) כחברה המספקת שירותי ביטוח.

בשנת 2012, מונה רון דייוויס (Ron Davies) למנכ"ל החברה, מיד לאחר המינוי פתחה שני מוקדים באוהיו שיספקו שירות לקוחות.

בשנת 2013, הצהירה החברה שהכנסותיה השנתיות עלו על כ-300 מיליון דולר.

בחודש מרץ 2015, רכשה את חברת הביטוח AutoTex MGA תמורת סכום שלא פורסם.

## קישורים חיצוניים

*   

## הערות שוליים

קטגוריה:חברות ביטוח
קטגוריה:חברות אמריקאיות
Mama (שיר של ג'ונאס בלו)

"**Mama**" הוא סינגל של הדיג'יי והמפיק הבריטי ג'ונאס בלו, בשיתוף פעולה עם ויליאם סינג . הסינגל יצא, על ידי חברת התקליטים Jonas Blue Music, ב-5 במאי 2017, כסינגל הרביעי מהאלבום הראשון של בלו, *Blue*. השיר נכתב על ידי אד דרואט, רומנס וג'ונאס בלו, והופק על ידי ג'ונאס בלו.

נכון לנובמבר 2021, השיר הושמע למעלה מ-770 מיליון פעמים בספוטיפיי.

## וידאו קליפ
הווידאו קליפ של הסינגל, בבימויה של שסה נפוואני, הועלה לחשבון היוטיוב של ג'ונאס בלו ב־18 במאי 2017. נכון לנובמבר 2021, הווידאו קליפ נצפה למעלה מ־760 מיליון פעמים.

## פרסים ומועמדויות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ונאס בלו
קטגוריה:שירים באנגלית
קטגוריה:שירים שנכתבו על ידי ג'ונאס בלו
קטגוריה:שירים על אמהות
קטגוריה:סינגלים שהגיעו למקום הראשון במצעד 40 הסינגלים ההולנדיים
That's My Girl

"**That's My Girl**" הוא שיר שהוקלט על ידי להקת הבנות האמריקאית פיפת' הרמוני. הוא יצא לאור ונשלח לרדיו להיטים עכשוויים ב-27 בספטמבר 2016, על ידי חברות התקליטים אפיק רקורדס וסייקו מיוזיק, כסינגל השלישי והאחרון מתוך אלבום האולפן השני של הלהקה, *[[7/27]]* (2016).

השיר הגיע למקום ה-73 במצעד הבילבורד הוט 100.

## רקע וכתיבה
"That's My Girl" נכתב בשיתוף הזמרת טינשיי, אלכסנדר קרונלנד ולוקאס לולס. השיר נכתב על ידי טינשיי במהלך מופע חימום שקיימה במהלך סיבוב ההופעות העולמי של קייטי פרי, "Prismatic World Tour". השיר נקרא במקור "She's My Girl" והוא הוזכר על ידי לורן חורגי במהלך ריאיון עם *Spin*.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-240 מיליון השמעות.

## וידאו קליפ
הווידאו קליפ הרשמי של השיר פורסם ב-19 בספטמבר 2016 ובוים על ידי במאית הווידאו קליפים האמריקאית, האנה לוקס דייוויס. הוא צולם במדבר קליפורניה. הקליפ מתחיל כשמספר מסוקים עושים את דרכם לאזור מלא עשן ליד ההרים. בהמשך לכך, מתחילות בנות הלהקה לשיר את השיר לפי הסדר.

נכון לנובמבר 2021, מונה הצפיות של הקליפ עומד על למעלה מ-225 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פיפת' הרמוני
קטגוריה:שירים באנגלית
קטגוריה:וידאו קליפים שבוימו על ידי האנה לוקס דייוויס
קטגוריה:שירים עם נושאים פמיניסטיים
קטגוריה:סינגלים בהוצאת אפיק רקורדס
חברת הרכבת BNSF

**חברת הרכבת BNSF** (באנגלית: **BNSF Railway Company**) היא רשת רכבות המשא הגדולה ביותר בצפון אמריקה ואחת מתשע מסילות ברזל בצפון אמריקה בדרג ראשון. BNSF מונה 41,000 עובדים,  של מסילות ברזל פרוסות ב-28 מדינות עם יותר מ-8,000 קטרים. יש לחברה שלושה נתיבים חוצי יבשות המספקים קשרי רכבת בין מערב ומזרח ארצות הברית. רכבות BNSF נסעו יותר מ- בשנת 2010, יותר מכל חברת רכבות אחרת בצפון אמריקה. היא מהווה חברת הבת התפעולית העיקרית של חברת האם Burlington Northern Santa Fe, LLC. בסיסה בפורט וורת', טקסס. חברת האם של הרכבת היא בעצמה חברה בת בבעלות מלאה של ברקשייר האת'וויי של וורן באפט. החברה עוסקת הובלת מטענים בתפזורת, כולל הובלת די פחם כדי לייצר כ-25% מהחשמל המיוצר בארצות הברית.
## היסטוריה
הקמת BNSF החלה עם הקמת חברת החזקות ב-22 בספטמבר 1995. חברת החזקות חדשה זו רכשה את רכבת אטצ'יסון, טופקה וסנטה פה (המכונה לעיתים קרובות "רכבת סנטה פה") ואת רכבת ברלינגטון הצפונית ומיזגה רשמית את שתי החברות הללו ליצירת **רכבת ברלינגטון צפון וסנטה פה** ב-31 בדצמבר 1996. ב-24 בינואר 2005, שמה של הרכבת שונה רשמית ל**חברת הרכבות BNSF** תוך שמירת ראשי התיבות של השם המקורי (באנגלית: Burlington Northern and Santa Fe Railway).

ב-3 בנובמבר 2009, ברקשייר האת'וויי של וורן באפט הודיעה שתרכוש את ה-77.4 האחוזים הנותרים ממניותיה של BNSF, תמורת 100 דולר למניה במזומן ובמניות בעסקה בשווי של 44 מיליארד דולר. החברה השקיעה כ-34 מיליארד דולר ב-BNSF תוך רכישת חוב בסך 10 מיליארד דולר.    ב-12 בפברואר 2010, בעלי המניות של חברת האם Burlington Northern Santa Fe Corporation הצביעו בעד הרכישה.

ל-BNSF ולמתחרה הראשית שלה, Union Pacific Railroad, יש דואופול על כל קווי רכבת המשא הטרנס-יבשתיים במערב ארצות הברית והם חולקים זכויות על פני אלפי קילומטרים של מסילה.
## גלריה

קובץ:BNSF container train led by GE Dash 9-44CW locomotives at Winslow, Arizona.png|קטר GE Dash 9-44CW 4464 מוביל רכבת משא דרך ווינסלו, אריזונה בגשם ב-BNSF Southern Transcon בצפון אריזונה.
קובץ:Burlington_Northern_Santa_Fe.jpg|לוגו BNSF שנמצא על קטר EMD SD70MAC. צבעי הלוגו ייצגו את מסילות הברזל שהן חלק מ-BNSF.
קובץ:BNSF_7402_Greenwood,_NE_10-19-14_2.jpg|קטר דגם BNSF ES44DC 7402 מוביל רכבת עם חלקי בואינג 737 בגרינווד, נברסקה באוקטובר 2014.
קובץ:Rail_switchyard_at_Pasco.jpg|חצר פסקו לתיקון רכבות
קובץ:BNSF train crosses bridge west of Luverne, North Dakota.jpg|רכבת BNSF חוצה גשר ממערב לברן, דקוטה הצפונית.


## קישורים חיצוניים

* 

## הערות שוליים

קטגוריה:ברקשייר האת'וויי
קטגוריה:1996 בארצות הברית
קטגוריה:חברות אמריקאיות
קטגוריה:ארצות הברית: רכבות
קטגוריה:אמריקה: חברות ותאגידי רכבות
מקס פנסון

**מקס זכרוביץ' פנסון** (ברוסית: **Макс Захарович Пенсон**; 17 במרץ 1893 – 1959) היה צלם עיתונות וצלם יהודי-רוסי בברית המועצות, הידוע בצילומי אוזבקיסטן. פנסון הוא אחד הנציגים הבולטים של הצילום מהתקופה הסובייטית, במיוחד האוונגרד הרוסי, הנערץ על ידי דמויות מפורסמות כמו סרגיי אייזנשטיין. עבודותיו של פנסון הוצגו בתערוכות ברחבי העולם, בחסות אנשים כמו רומן אברמוביץ' והמוזיאון לאמנות מודרנית בניו יורק.

## קורות חיים
פנסון נולד למשפחה יהודית של כורך ספרים עני בשנת 1893 בעיירה הקטנה וליז' שבמחוז ויטבסק. עד מהרה עבר לווילנה שם נרשם לבית הספר לאמנות. בשנת 1914 הוא נאלץ כיהודי לעבור עם משפחתו לקוקאנד בטורקסטן.

לאחר המהפכה הרוסית של 1917 הוא ייסד בית ספר לאמנות בקוקאנד בניהולה של הוועדה המהפכנית של העיר. הוא הפך למנהל ולימד ציור ל-350 ילדים אוזבקים בבית הספר. בשנת 1921 חייו השתנו באופן דרמטי כשהשיג מצלמה. הוא הפך לאחד הצלמים המקצועיים הבולטים של אוזבקיסטן ולמעשה בברית המועצות בתקופה 1920–1940, לכידת את אנשיה וההתקדמות הכלכלית של המדינה, וצילם למעלה מ-30,000 תצלומים עד 1940.

הוא עבר לטשקנט, בירת אוזבקיסטן ומ-1926 ועד 1949 עבד בעיתון הגדול ביותר במרכז אסיה, "פרבדה ווסטוקה" (אמת המזרח). במהלך שנות ה-30 הוא היה פורה במיוחד בצילום עבודות ההנדסה הציבוריות באוזבקיסטן ובתיעוש סחר הכותנה במדינה. תמונותיו של פנסון הופצו בהרחבה על ידי סוכנות הידיעות הסובייטית טאס ובשנת 1933 הוצגו צילומיו בכרך נרחב שהציג את ההתקדמות הכלכלית בברית המועצות ״ברית המועצות: שלב הבנייה״.

בשנת 1940 פגש פנסון את סרגיי אייזנשטיין שחלק שחים לעבודתו ולחשיבותה בתיעוד היסטורי.

## חיים אישיים
ב-1948 העלייה באנטישמיות בלחץ יוסיף סטלין אילצה את פנסון לעזוב את תפקידו בן 25 השנים בעיתון ״פרוודה ווסטוקה״. לפנסון היו שלושה ילדים. בנו, מירון פנסון, הפך לצלם קולנוע בולט בתקופת ברית המועצות. נכדו, מקסים פנסון, הוא צלם מסחרי בולט, מוציא לאור, מעצב ויזם בטשקנט. קרובי משפחתו של פנסון כוללים גם את רון ארד, מעצב, אמן ואדריכל ישראלי בולט, ואת עתר ארד, כנר ישראלי, בנוסף לבוריס פנסון, מסורב עליה סובייטי בולט.

מקס פנסון נפטר ב-1959 באוזבקיסטן.

## מורשת
אף שרבות מיצירותיו של פנסון נהרסו במהלך רעידת האדמה בטשקנט ב-1966, משפחתו הצליחה לשחזר חלק מרשים מיצירותיו. מספר רב מיצירותיו של פנסון נמצאות בבית הצילום של מוסקבה. בשנת 2006, המיליארדר הרוסי רומן אברמוביץ' נתן חסות לתערוכה של צילומי אוזבקיסטן של פנסון בהסכם עם בית הצילום של מוסקבה ב-29 בנובמבר 2006 באוסף גילברט בבית סומרסט בלונדון.

אברמוביץ' מימן בעבר את התערוכה "התנגדות שקטה: צילום רוסי 1900 – 1930" באותה גלריה ב-2005, שאורגנה גם היא על ידי בית הצילום במוסקבה.

התערוכות האחרונות של יצירותיו של פנסון היו במרכז התרבות הרוסי (לונדון) בין 30 בנובמבר ל-2 בדצמבר 2010 ובגלריה בניו יורק מ-5 באפריל עד 13 במאי 2011.

## קישורים חיצוניים

## הערות שוליים

קטגוריה:צלמים יהודים רוסים
קטגוריה:צלמי עיתונות יהודים
קטגוריה:צלמי עיתונות סובייטים
קטגוריה:רוסים שנולדו ב-1893
קטגוריה:רוסים שנפטרו ב-1959
קטגוריה:סובייטים שנפטרו ב-1959
האלמנה (סדרת טלוויזיה)

**האלמנה** (באנגלית: **The Widow**) היא סדרת דרמה בריטית שכתבו הארי וג'ק ויליאמס. הסדרה שודרה ברשת ITV הבריטית ובשירות הזרמת המדיה פריים וידאו של אמזון בהפצה בינלאומית. בסדרה מככבת קייט בקינסייל בתפקיד אישה שחושבת שבעלה נהרג בהתרסקות מטוס לפני שלוש שנים, אך מגלה שהוא עדיין חי ונמצא בקונגו. הסדרה עלתה לשידור בפריים וידאו ב-1 במרץ 2019, וברשת ITV ב-8 באפריל 2019.

## תקציר עלילה
הסדרה עוקבת אחר ג'ורג'יה ולס (קייט בקינסייל) שבעלה ויל נהרג בהתרסקות מטוס בקונגו שבאפריקה. אחרי שלוש שנים, היא רואה גבר הדומה לבעלה בכתבת חדשות על הפגנות ברפובליקה הדמוקרטית של קונגו. היא נוסעת לקינשאסה כדי לגלות את האמת על בעלה. היא מתחילה לחפש תשובות, בעיקר על השאלה מדוע בעלה זייף את מותו. הסדרה בת שמונת הפרקים כוללת קווי עלילה שונים ונושאים כגון אלימות ושחיתות.

## צוות השחקנים
* קייט בקינסייל – ג'ורג'יה ולס
* צ'ארלס דאנס – מרטין בנסון
* אלכס קינגסטון – ג'ודית גריי
* באבס אולוסנמוקון – גנרל אזיקיווה
* שלום ניאדיקו – אדידג'ה
* לויאנה בונפים – גייל קזאדי
* לואיז ברילי – ביאטריקס
* בארט פושה – פיטר בלו / הני בותה
* אולפור דארי אולפסון – אריאל
* הווארד צ'ארלס – טום
* רג'ינל קודיוו – דג'מבה
* ג'קי אידו – עמנואל
* מתיו לה נווז – ויל
* מתיו גראבל – ג'ושואה

## פרקים

## הפקה
"האלמנה" היא הפקה משותפת של רשת ITV הבריטית ושל פריים וידאו. צילומי הסדרה נערכו בדרום אפריקה, ויילס ורוטרדם. בשל החום הרב בחלק מאתרי הצילומים, בקינסייל התעלפה במהלך צילומי סצנה ואושפזה בבית חולים..

## קישורים חיצוניים

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות דרמה בריטיות
קטגוריה:ITV: תוכניות וסדרות
Ricochet Chollima

**ריקושט צ'ולימה** (באנגלית: **Ricochet Chollima**; מוכרת גם בשם הקיצור: **APT37**) היא קבוצת תקיפה צפון קוריאנית המבצעת פעולות סייבר התקפיות נגד דרום קוריאה, יפן, וייטנאם, ארצות הברית ומדינות שונות במזרח התיכון.

התקפותיה של הקבוצה מתמקדות נגד חברות מסחריות ומוסדות פיננסיים על מנת לגנוב כספים ולהעבירם אל צפון קוריאה.

מלבד השם הרשמי, חברות אבטחת מידע נתנו לקבוצה שמות נוספים כגון: ScarCruft ו-Reaper.

## היסטוריה
על פי מחקר שנעשה על ידי חברת FireEye, קבוצת התקיפה פועלת משנת 2012 ופועלת בחסות ממשלת קוריאה הצפונית.

בשנת 2021, תקפה הקבוצה את ממשלת דרום קוריאה באמצעות התקפות דיוג ממוקד.

## ראו גם
* לוחמת רשת
* טרור קיברנטי
* האקינג
* משחקי מלחמה (אבטחת מידע)
* האקטיביזם
* Kimsuky
* Lazarus Group

## קישורים חיצוניים
* מחקר: קבוצת ההאקרים APT37 פועלת בחסות ממשלת קוריאה הצפונית, באתר Israel Defense
* מידע על קבוצת Ricochet Chollima, באתר Omegaton.com
* 

## הערות שוליים

קטגוריה:קבוצות האקרים צפון קוריאניות
קטגוריה:לוחמה קיברנטית
Answerphone

"**Answerphone**" הוא סינגל של צמד המפיקים המוזיקליים הקנדי, בנקס & רנקס, והזמרת הבריטית, אלה אייר, בהשתתפות הראפר האנגלי יאנג ביין . השיר יצא, על ידי חברת התקליטים פרלופון, ב-16 במרץ 2018.

נכון לנובמבר 2021, השיר הושמע למעלה מ-130 מיליון פעמים בספוטיפיי.

## וידאו קליפ
הווידאו קליפ של השיא יצא לראשונה בערוץ היוטיוב של הצמד ב-16 במרץ 2018. נכון לנובמבר 2021, הווידאו קליפ נצפה למעלה מ-21 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אלה אייר
קטגוריה:שירים באנגלית
קטגוריה:שירים שנכתבו על ידי אלה אייר
קטגוריה:שירי מוזיקה אלקטרונית
קטגוריה:שירים שנכתבו על ידי ג'ייקוב מנסון
קטגוריה:שירים על טלפונים
קטגוריה:שירי דאנסהול
חברת הרכבות הממלכתית הבולגרית

**חברת הרכבות הממלכתית הבולגרית** (בבולגרית: **Български държавни железници**, בקיצור БДЖ, **BDZ** או **BDŽ**) הן חברת הרכבות הלאומית של בולגריה שמהווה לחברת התחבורה הגדולה במדינה, הוקמה לראשונה כישות עצמאית ב-1888. מטה החברה ממוקם בבירה סופיה.

מאז שנות ה-90 החברה נתקלה בתחרות רצינית מצד מפעילי תחבורה אחרים. עד שנת 2002 החברה גם החזיקה/ניהלה את תשתית הרכבת במדינה, כאשר על פי תקנות האיחוד האירופי נוסדה חברה ממלכתית נפרדת חדשה, החברה הלאומית לתשתיות רכבת, שהפכה לבעלים של התשתית המסילתית.

בולגריה חברה באיגוד הרכבות הבינלאומי (UIC).

## היסטוריה
קו רוסה – וארנה, היה קו הרכבת הבולגרי הראשון, שהחל לפעול ב-1864. ממשלת טורקיה הזמינה עבורה חברה אנגלית בניהולו של ויליאם גלדסטון, פוליטיקאי, והאחים בארקלי, מהנדסים אזרחיים. הקו, שהיה 223 ק"מ אורכו, נפתח בשנת 1866.

בשנת 1870 החל הברון מוריס דה הירש בבניית קו הרכבת קונסטנטינופול - בלובו, שהושלם שלוש שנים מאוחר יותר.

ב-1885 העבירה האספה הלאומית הבולגרית את חוק הרכבת, לפיו מסילות ברזל בבולגריה נחשבו רכוש המדינה והיו אמורות להיות מופעלות על ידי המדינה. בשנת 1888 מפקיעה ממשלתו של סטפן סטמבולוב את קו הרכבת וואקרל – בלובו (שנבנה והופעל בעבר על ידי ויטאליס) והחלה להפעילו. המדינה קנתה את קו הרכבת רוסה - וארנה והחלה להפעילו ב-10 באוגוסט. חברת הרכבת הממלכתית של בולגריה הוקמה, על בסיס קווי הרכבת צאריברוד – סופיה – בלובו ורוסה – וארנה. משרד עצמאי לרכבות, דואר וטלגרף הוקם ב-1912, ואחריו בית הספר לרכבת הממלכתית ב-1923.

ב-1 בינואר 2002, נכנס לתוקף חוק תעבורת הרכבות החדש, שעבר על ידי האספה הלאומית של בולגריה, לפיו החברה פוצלה לשני מפעלים נפרדים: חברת הובלת נוסעים בשם חברת הרכבת הממלכתית ומפעל תשתיות (החברה הלאומית לתשתיות רכבת)

באוקטובר 2010 הוכרז על ארגון מחדש נוסף, כאשר חברת הרכבות הפכה לחברת אחזקות, וכל אחזקותיה הועברו לידי חברות בנות נוסעים ומטענים.
[ממוזער| רכבת בתחנת הרכבת [פרניק]]
ממוזער| רכבת מדגם סימנס דזירו

## קישורים חיצוניים

* 

## הערות שוליים

קטגוריה:בולגריה: תחבורה
קטגוריה:חברות ותאגידי רכבות
Something for Thee Hotties

***Something for Thee Hotties*** (מעוצב באופן אלטרנטיבי כ-***Something for Thee Hotties: From Thee Archives***) הוא אלבום אוסף של הראפרית האמריקאית מייגן די סטליון. הוא יצא לאור ב-29 באוקטובר 2021 על ידי 300 אנטרטיינמנט ו-1501 סטרטיפייד כ"הכרת תודה" לקהל המעריצים של מייגן. האלבום הוא אוסף של כמה מקטעי הראפ החופשיים שלה ביוטיוב שיצאו בעבר, כמו גם שירי ארכיון שלא פורסמו בעבר; ב-"Trippy Skit" משתתף הראפר האמריקאי ג'וסי ג'יי.

למרות שלא יצא כאלבום אולפן, האלבום הצליח להתברג במקום העשירי ברשימת "10 האלבומים הטובים ביותר של 2021: רשימת הצוות - בחירתה של ריבאה קואוף" על ידי מגזין *[[Yahoo!]].* האלבום נכלל במגזין *All Music* ברשימתם "אלבומי ההיפ-הופ הטובים ביותר לשנת 2021"

## רקע
ב-21 באוקטובר 2021, מייגן די סטליון הכריזה על אלבום האוסף והגדירה אותו כמתנה לקהל המעריצים שלה אותו היא מכנה "Hotties". בהמשך, אמרה שהפרויקט יכלול כמה מקטעי הראפ החופשיים שלה שפורסמו ביוטיוב שמעריציה ביקשו, כמו גם שירים שלא פורסמו מהארכיון שלה. רשימת הרצועות המקורית נחשפה ב-27 באוקטובר, ובהתחלה כללה 15 רצועות כולל הסינגל "Thot Shit" שיצא בעבר. לאחר מכן, רשימת הרצועות עודכנה פחות משעה לפני יציאתו של אלבום האוסף שיועד לצאת בחצות, וכללה 5 רצועות נוספות, ביניהן: "Warning", "Kitty Kat" ומערכונים בביצועם של ג'וסי ג'יי, VickeeLo ודינו BTW. יציאתו של אלבום האוסף התעכבה בכמה שעות, ובסופו של דבר אירעה ב-8 בבוקר בתאריך המתוכנן.

בלייב שאלות ותשובות שהתקיים בטוויטר זמן קצר לאחר יציאת אלבום האוסף, חשפה מייגן שרוב השירים באלבום הוקלטו במהלך 2021. חלק מהשירים האחרונים הוקלטו כמה שבועות לפני יציאתו הרשמית; והשירים הישנים ביותר שהוקלטו היו קטעי הראפ החופשיים, ביניהם "Bae Goals".

## רשימת רצועות

## קישורים חיצוניים

## הערות שוליים

קטגוריה:אלבומי מייגן די סטליון
קטגוריה:אלבומי אוסף באנגלית